b'\n_START_ARTICLE_\nDeepak Chopra\n_START_PARAGRAPH_\nDeepak Chopra (Hindi: \xe0\xa4\xa6\xe0\xa5\x80\xe0\xa4\xaa\xe0\xa4\x95 \xe0\xa4\x9a\xe0\xa5\x8b\xe0\xa4\xaa\xe0\xa4\xa1\xe0\xa4\xbc\xe0\xa4\xbe) (s. 22. marraskuuta 1946) on amerikkalainen, Intiassa syntynyt l\xc3\xa4\xc3\xa4k\xc3\xa4ri. H\xc3\xa4n on my\xc3\xb6s kirjailija ja luennoi ayurvedasta, hengellisyydest\xc3\xa4 sek\xc3\xa4 kehon ja mielen huomioivasta l\xc3\xa4\xc3\xa4ketieteest\xc3\xa4. Chopra aloitti uransa endokrinologian parissa, mutta siirtyi sittemmin vaihtoehtoisen l\xc3\xa4\xc3\xa4ketieteen pariin. 1980-luvun lopulla h\xc3\xa4n alkoi julkaista itsehoito-oppaita, joiden aiheina olivat new age -hengellisyys ja vaihtoehtoinen l\xc3\xa4\xc3\xa4ketiede. Chopra johtaa yhdess\xc3\xa4 l\xc3\xa4\xc3\xa4k\xc3\xa4ri David Simonin kanssa perustamaansa Chopra Center for Wellbeing -yrityst\xc3\xa4 Kaliforniassa.'